Polisiebeamptes vas ná hul 16-jarige glo lewend aan die brand steek | Maroela Media
Lt.genl. Moeketsi Sempe, provinsiale polisiekommissaris van die Vrystaat, het die "barbaarse optrede" van twee polisiebeamptes ten sterkte veroordeel ná hulle glo 'n diefstalverdagte lewend aan die brand gesteek het.
Twee lede van Kroonstad se misdaadintelligensie-eenheid is Sondagaand in hegtenis geneem vir die beweerde ontvoering en poging tot moord van vier hawelose seuns.
Kol. Thandi Mbambo, woordvoerder van die polisie, het gesê die twee konstabels, onderskeidelik 25 en 30 jaar oud, is tussen die vyf verdagtes wat vir die ontvoering en poging tot moord van Sello Chabatsane (16) en drie ander seuns aangekla word.
"Die twee lede wat nie aan diens was nie, het die seuns in 'n minibus gelaai waar die drie ander mans was en hulle aangerand terwyl hulle na 'n vulstasie gery het om brandstof te koop."
Die bestuurder het toe na die R76 tussen Kroonstad en Steynsrus gery. Chabatsane is toe glo uit die taxi gehaal en deur die mans aan die brand gesteek. "Steeds in vlamme gehul kon hy daarin slaag om weg te hardloop tot by die naaste polisiestasie en het die saak aangemeld."
Hy het 'n beskrywing van die voertuig vir die Kroonstad-polisie gegee en dit is later by 'n taverne in die Gelukwaarts-nedersetting aangetref waar al die verdagtes vasgetrek is. Die houer met die brandstof is ook binne die taxi aangetref.
Die verdagtes kon nie sê waar die ander drie seuns was nie.
'n Saak van poging tot moord is aanhangig gemaak en die onafhanklike polisieondersoek-direktoraat (OPOD) is gekontak om die saak verder te ondersoek.
Dit is nou wat ons veilig moet hpu wat n grap??
No problemo vra vir malema om die saak op te los die hele land in mos vir hom bang as hy sê dan wil almal weet hoe hoog
Seker al uit op +- R1000.00 borgtog.
Die veiligheidsmag is n grap,beskerm Jouself……
En as daar nou enigsins 'n ander ras, by betrokke was, wil ek nie eens dink aan die blootstelling nie!!!!